கேள்வி: பிட்காயின் - பிட்காயின் பணப்பைகள் (Bitcoin wallets) பற்றி விளக்கவும்.
பதில்: பொதுவாக பணப்பை என்பது பணம் வைக்கும் பையைக் குறிக்கும். ஆனால் பிட்காயின் பணப்பை என்பது திறவி (key) எனப்படும் எண்ணை யும் அதைப் பயன்படுத்தும் மென்பொருளையும் குறிக்கும். குறியீட்டு நாணயத்தைச் சேர்த்து வைக்கும் பணப்பை குறியீட்டு நாணயப் பணப்பை எனப்படும். இது பொது-திறவி குறியீட்டியல் (Public-key cryptography) தனியர்-திறவி குறியீட்டியல் (Private-key cryptography) ஆகிய தொழில்நுட்பங்களைப் பயன்படுத்தி செயல்படுத்திய மென்பொருளாகும். பிட்காயின் பரிமாற்றத்திற்குத் தேவையான அனைத்துத் தரவுகளும் பிட்காயின் பணப்பையில் இருக்கும்.Villasenor, John (26 April 2014). "Secure Bitcoin Storage: A Q&A With Three Bitcoin Company CEOs". forbes.com. Forbes. Archived from the original on 27 April 2014. Retrieved 26 April 2014. இந்த பணப்பையை, வாங்குநர் (client) தம் கணினியில் மிக கவனமாக சேமித்து வைத்துக் கொள்ளவேண்டும். ஒரு பொது-திறவியும் (public-key) ஒரு தனியர்-திறவியும் (private-key) இல்லாமல் பிட்காயின் பணத்தைத் தொடமுடியாது;"Bitcoin: Bitcoin under pressure". The Economist. 30 November 2013. Archived from the original on 30 November 2013. Retrieved 30 November 2013. பரிமாற்றமும் செய்ய இயலாது. எனவே, குறைந்தது இந்த இரு திறவிகளாவது நுகர்வோரின் பணப்பையில் இருக்க வேண்டும். பணப்பை வாங்குநர்களில் பல வகைகள் உண்டு. நிறை வாங்குநர்கள் (Full clients) இவர்கள் தங்கள் பணப்பைகளை மிகக் கவனமாகப் பார்த்துக் கொள்பவர்கள். பிட்காயினின் முழு கட்டச்சங்கிலியையும் பதிவிறக்கம் செய்து, பரிமாற்றங்கள் சரியாக இருக்கின்றனவா என்று பார்ப்பார்கள். (2018-இன் இறுதியில் இச் சங்கிலியின் அளவு 197 GB-ஆக இருந்தது.) https://www.statista.com/statistics/647523/worldwide-bitcoin-blockchain-size/ 23 பிப்ரவரி 2019 மற்றவர்களை நம்ப இயலாமல் இருக்கும் போது இவ்வாறு செய்வதுதான் பாதுகாப்புக்கு உகந்தது.Torpey, Kyle. "You Really Should Run a Bitcoin Full Node: Here's Why". Bitcoin Magazine. Archived from the original on 3 July 2017. Retrieved 29 November 2017. ஆனால், கட்டச்சங்கிலிகள் பெரிதாவும் சிக்கல் வாய்ந்ததாகவும் இருப்பதால், அதைப் பதிவிறக்கம் செய்து சரி பார்க்க நல்ல கணிப்பொறிகள் தம் வசம் இருக்க வேண்டும். குறிப்பாக, புதிதாக இணைக்கப் படும் கட்டங்களைச் சரி பார்க்க வேண்டும். இவ்வாறு செய்தால், இக் கட்டங்கள் சங்கிலியில் கவைகளை உருவாக்கி, பல சங்கிலிகளைத் தோற்றுவிக்கும் இடர் நிலைக்குத் தள்ளப்படாமல் தங்களைக் காத்துக் கொள்ளலாம். குறை வாங்குநர் (Lightweight clients ) இவர்கள் நிறை வாங்குநர்களைப் போல சங்கிலியைச் சரி பார்ப்பவர்கள் அல்லர். மாறாக, இவர்கள் நிறை வாங்குநர்கள் துணைகொண்டு தங்கள் பரிமாற்றங்களைச் செய்பவர்கள். இதனால், இவர்கள் விரைவாகவும், (கணினி இயங்க) குறைந்த மின்செலவிலும் தங்கள் வேலையை முடித்துக் கொள்ள இயலும். ஆனால், இவர்கள் சேவை வழங்கிகள் (servers) கொடுக்கின்ற தகவல்களை 100% நம்பித்தான் ஆக வேண்டும் என்ற நிலையில் இருப்பவர்கள். கட்டச் சங்கிலியில் கவைகள் தோன்றுமாயின், மிக நீளமாக உள்ள சங்கிலியைத் தேர்ந்தெடுத்து, அதில் பரிமாற்றம் செய்து கொண்டு மன நிறைவு அடைபவர்கள்.Gervais, Arthur; O. Karame, Ghassan; Gruber, Damian; Capkun, Srdjan. "On the Privacy Provisions of Bloom Filters in Lightweight Bitcoin Clients" (PDF). Archived (PDF) from the original on 5 October 2016. Retrieved 3 September 2016. நிறை வாங்குநர்களைப் போல, இவர்களும் தங்கள் பணப்பைகளைக் கவனமாகத் தங்கள் கணினியில் வைத்துக் கொள்ள வேண்டும். இணையத்தள பணப்பைகள் (online wallets) இதில் வாங்குநர்களுக்கு இணையத்தளத்திலேயே ஒரு சேவை-வழங்கி (server) -இல், பணப்பைகள் வைத்துக் கொடுக்கப் படும். எனவே, இவர்கள் பணப்பையைத் தங்கள் கணினியில் வைத்துக் கொள்வதைப் பற்றி கவலை பட தேவை இல்லை.Jon Matonis (26 April 2012). "Be Your Own Bank: Bitcoin Wallet for Apple". Forbes. Archived from the original on 12 October 2014. Retrieved 17 November 2014.Bill Barhydt (4 June 2014). "3 reasons Wall Street can't stay away from bitcoin". NBCUniversal. Archived from the original on 3 April 2015. Retrieved 2 April 2015. ஆனால், சேவை-வழங்கி (server)-இலிருந்து பணப்பைகள் களவு போக வாய்ப்பு உண்டு என்பதை நினைவிற் கொள்ள வேண்டும். 2014-இல், சப்பானிய பிட்காயின் பணப் பரிமாற்றக் கூடமான மவுண்ட் காக்ஸ் (Mt. Gox) (உலகிலேயே மிகப் பெரிய பிட்காயின் பரிமாற்றக் கூடம்) தாக்கப் பட்டு, 740,000 பிட்காயின்கள் திருடப் பட்டன."MtGox gives bankruptcy details". bbc.com. BBC. 4 March 2014. Archived from the original on 12 March 2014. Retrieved 13 March 2014. 2011-இல் தாக்கப் பட்டு 2000 பிட்காயின்கள் திருடப் பட்டன.https://blockonomi.com/mt-gox-hack/ The History of the Mt Gox Hack: Bitcoin’s Biggest Heist 23 பிபி 2019 இந்நேரங்களில், பணப்பைகளும் களவாடப் படலாம். இது நடந்த பிறகு, "[உன்னிடம்] திறவி இல்லையா, [இது] உன் பணம் கிடையாது," என்பது பலரும் அறிந்த படப்பகடி(meme)-ஆக ஆகி விட்டது."Antonopoulos: Your Keys, Your Bitcoin. Not Your Keys, Not Your Bitcoin". Cointelegraph. Archived from the original on 16 February 2018. Retrieved 16 February 2018. இயற்பொருள் பணப்பை (Physical wallet) பணப்பை தகவல்கள் அச்சடிக்கப் பட்ட தாள்கள் இந்த வகையைச் சேரும். ஒரு சில நாணயங்களின் பின் பக்கத்திலும் பணப்பை தகவல்கள் பதிக்கப் பட்டிருக்கும்.Staff, Verge (13 December 2013). "Casascius, maker of shiny physical bitcoins, shut down by Treasury Department". The Verge. Archived from the original on 10 January 2014. Retrieved 10 January 2014. வன்பொருள் பணப்பை (Hardware wallet) இதில், பணப்பை தகவல்கள் ஒரு வன்பொருளின், நுண்கட்டுப்படுத்தி (microcontroller) போன்ற, மின்னியல் பாகத்தில் புதைந்திருக்கும். இதை நச்சுநிரல்கள் (virus) போன்றவை தாக்க இயலாது.Roberts, Daniel (15 December 2017). "How to send bitcoin to a hardware wallet". Yahoo Finance. Archived from the original on 17 February 2018. Retrieved 17 February 2018.
கேள்வி: பிட்காயின் - பிட்காயினில் ஆஸ்திரியத் (Austria) தாக்கம் பற்றி தகவல் சொல்.
பதில்: பரவலாக்கப் பட்ட ஒரு அமைப்பை வைத்து பணப் பரிமாற்றங்களை நடத்தலாம் என்ற கருத்து ஏற்கனவே ஆஸ்திரிய பொருளாதாரக் கோட்பாடுகள் (Austrian school of economics) பொதிந்துள்ளன; குறிப்பாக, பிரெடெரிக் (Friedrich von Hayek) என்ற ஆஸ்திரிய பொருளாதார வல்லுநர் எழுதிய பண நாட்டுடைமை-நீக்கம் (''Denationalisation of Money: The Argument Refined)'' Friedrich von Hayek (October 1976). Denationalisation of Money: The Argument Refined (PDF). 2 Lord North Street, Westminster, London SWIP 3LB: The institute of economic affairs. . Archived (PDF) from the original on 4 March 2016. Retrieved 10 September 2015. என்ற நூல், ஆக்கம் (production), பகிர்தல் (distribution), மேலாண்மை(management) ஆகிய மூன்று நிலைகளிலும் பணத்தைப் பற்றிய எந்த இடத்திலும் நடுவண் வங்கியின் தலையீட்டை முழுக்க இல்லாமல் செய்ய வேண்டும் என்ற கருத்தை வலியறுத்துகிறது. இந்த கருத்தினால் உந்தப்பட்டு தான் சத்தோசி நகமோட்டோ பரவலாக்கப் பட்ட பிட்காயின் என்ற ஒன்றைக் கண்டுபிடித்தார் என்று ஐரோப்பிய நடுவண் வங்கி (European Central Bank) கூறியது.European Central Bank (October 2012). Virtual Currency Schemes (PDF). Frankfurt am Main: European Central Bank. . Archived (PDF) from the original on 6 November 2012.
கேள்வி: பிட்காயின் - பொருளியல் (Economics) பற்றி விளக்கவும்.
பதில்: File:Estimated-transaction-volume-usd.svg பொருளியல் வல்லுநர்கள் பணம் என்றால் என்ன என்பதை மூன்று கூறுகளுடன் விளக்குகின்றனர்: * சேமிப்பு: பணத்தைச் சேமித்து வைக்கலாம். * பரிமாற்றத்திற்கான ஊடகம்: பணத்தைப் பரிமாறிக் கொள்ளலாம். * அலகு: பணத்தை ஒரு அலகாகப் பயன் படுத்திக் கொள்ளலாம். (அதாவது, $200, உரூபா 200, £200 என்று எழுதலாம்.)"Free Exchange. Money from nothing. Chronic deflation may keep Bitcoin from displacing its rivals". The Economist. 15 March 2014. Archived from the original on 25 March 2014. Retrieved 25 March 2014. தி எக்கனாமிஸ்ட் (''The Economist)'' என்ற வார இதழ், 2014-இல், பிட்காயின் ஒரு பரிமாற்றத்திற்கான ஊடகம் என்று பதிவிட்டிருந்தது. பிறகு, இதே இதழ் 2018-இல் எந்த குறியீட்டு நாணயமும் மேற்கூறிய எந்த கூற்றையும் நிறைவேற்றவில்லை என்றும் கூறியது. மேலும், தி எக்கனாமிஸ்ட் "பிட்காயினைச் சம்பாதிப்பது கடினம்; இதன் கையிருப்பு ஒரு வரம்புக்குள் அடக்கப் பட்டுள்ளது; இதைச் சரிபார்ப்பது எளிது.""The magic of mining". The Economist. 13 January 2015. Archived from the original on 12 January 2015. Retrieved 13 January 2015. என்று கூறியது. ஒரு சில ஆய்வாளர்கள் கருத்துப் படி, பிட்காயின் ஒரு கணினி வழியாக பணம் போல இயங்கும் ஒரு மதிப்புள்ள பொருள்; பிட்காயின் பணம் என்பதை விட ஒரு வகையான பரிமாற்றப் பொருள் என்பதே பொருத்தம். 2017-இல் 2.9மில்லியன் முதல் 5.8 மில்லியன் பயனர்கள் வரை குறியீட்டு நாணய பணப்பைகளைப் பயன் படுத்தி உள்ளனர்.